<classify> Wamesema watumishi hao wa umma wamesababisha wafikirie kufunga biashara zao na kutafuta mbinu nyingine za kuishi.Aidha wamelalamikia unyanyaswaji, vitisho na lugha zisizo za staha wakati wa kukusanya malimbikizo ya kodi huku baadhi ya watumishi hao wakitumia kikosi maalumu cha kutisha watu na mitutu ya bunduki ili walipwe madeni ya malimbikizo ya kodi.Malalamiko hayo yamefikishwa kwa Mkuu wa Mkoa wa Arusha, Mrisho Gambo mwishoni mwa wiki.Wafanyabiashara hao walisisitiza kuwa baadhi ya watu wanaotumika kukusanya kodi ya TRA wanawatisha wafanyabiashara na kudai kuwashitaki polisi kwa kutumia lugha zisizo na staha.Mmoja kati ya wafanyabiashara hao, Hussein Juma alisema hata kama baadhi yao waliichagua serikali ya awamu ya tano lakini hawapaswi kutendewa mambo ya uovu, ikiwemo kushikiwa bastola na wengine kufungiwa maduka yao kwa sababu tu wanaodaiwa kodi.Hatuwezi kwenda kwa namna hii mkuu watu wanakuja kudai kodi utafikiri kuna jambazi anaiba mahali fulani kwa nini waje na mitutu kwenye biashara zetu halafu hawana lugha nzuri hivi kweli mmekuja kukusanya kodi au kutudhalilisha kweli Mkuu tusaidie.Naye Mkuu wa Mkoa wa Arusha, Mrisho Gambo alitoa rai kwa watumishi wa TRA kuacha mara moja tabia hiyo na kuwasihi wafanyabiashara wanaofanyiwa mambo hayo ya udhalilishaji kurekodi kila kitu na kwenda polisi ili wahusika wachukuliwe hatua au wakiona kuna vikwazo vyovyote wawasiliane naye ili kudhibiti matatizo hayo.Pia aliwaondoa hofu wafanyabiashara hao na kuwataka kutofunga biashara zao na kwamba serikali inatambua umuhimu wao katika ujenzi wa uchumi wa taifa hili.Aidha alimtaka Meneja wa TRA Mkoa wa Arusha, Apili Mbaruku kukaa na watumishi wake na kuwaelimisha namna nzuri ya kukusanya kodi bila kuwakwaza walipo kodi.Aliwataka watumishi na mawakala wa TRA kuacha kuigombanisha serikali na watu wake na hivyo wabadilike na kuwaheshimu wateja.Akizungumzia kitendo cha walipa kodi kukaa muda mrefu, aliwataka watumishi hao wa TRA kuacha tabia za kuwanyanyasa walipa kodi katika ofisi zao kwa kuwaweka muda mrefu wakati wao wameenda kulipa.  <topic>: michezo 